
Parlamentul  României

Camera  Deputaţilor

Comisia pentru industrii si servicii

                                                                                                                                Bucureşti 2.07.2008

                                                                                                                                  Nr.23/250/2008

AVIZ

asupra propunerii legislative privind construirea de parkinguri supraterane


În conformitate cu prevederile art.95, din Regulamentul Camerei Deputaţilor, republicat, Comisia pentru industrii şi servicii , a fost sesizată pentru aviz, cu propunerea legislativă privind construirea de parkinguri supraterane, transmisă cu adresa Plx282 din 5 mai 2008 şi înregistrată sub nr.23/250 din 6 mai 2008. 

Prin această iniţiativă legislativă se propune elaborarea de către Guvernul României, împreună cu autorităţile administraţiei publice locale, a unui program naţional privind construirea de parkinguri supraterane pentru perioada 2009-2012. Consiliile locale vor avea obligaţia de a atribui gratuit terenurile solicitate pentru construirea acestor parkinguri, urmând să suporte şi costurile lucrărilor de viabilizare a terenurilor necesare.

Conform acestei propuneri legislative finanţarea construirii parkingurilor supraterane publice se va realiza în părţi egale de către Guvern şi consiliile locale, iar pentru cele private finanţarea se va realiza proporţional de către Asociaţia proprietarilor de autoturisme, Guvernul României şi consiliile locale.

Avizul comisiei urmează să fie transmis Comisiei pentru administraţie publică, amenajarea teritoriului şi echilibru ecologic, care este sesizată în fond. 

Consiliul Legislativ, cu adresa nr. 1588/19.11.2007 a avizat favorabil propunerea legislativă cu unele observaţii şi propuneri;

Guvernul prin punctul său de vedere transmis cu adresa nr. 22 din 08.01.2008, nu susţine adoptarea acestei iniţiative legislative.

Senatul în calitate de primă Cameră sesizată a respins propunerea legislativă,  în şedinţa din 21 aprilie 2008.

Examinarea propunerii legislative a avut loc în şedinţa comisiei din data de 2 iulie 2008.

În urma  dezbaterilor, membrii comisiei au hotărât, în unanimitate, avizarea negativă a proiectului de Lege. 
În raport de obiectul şi conţinutul său propunerea legislativă face parte din categoria legilor ordinare.

Potrivit prevederilor Constituţiei României, republicată, Camera decizională pentru acestă propunere legislativă este Camera Deputaţilor .
PREŞEDINTE,

Iulian IANCU


Viorica Petraşcu, 

         Consilier parlamentar.

